open-index/open-wikipedia-markdown huggingface dataset:
Canopus

250px|links|duimnael|’n Foto van Canopus.
[duimnael|240px|Canopus, soos uit [Tokio, Japan, gesien waar dit baie laag bo die suidelike horison verskyn. Die waarnemingsligging is op breedtegraad 35°38′N.]]

**Canopus** (ook bekend as **Alpha Carinae** of **α Car**) is die helderste ster in die suidelike sterrebeeld Kiel (Carina). Dit is ook die tweede helderste ster soos van die Aarde gesien, naas Sirius. Canopus se skynbare magnitude is -0,72, en dit het 'n absolute magnitude van -5,53.

Canopus is 'n helder reus van spektraaltipe A9&nbsp;II, hoewel dit voorheen ook as F0&nbsp;Ib geklassifiseer is (Ib verwys na 'n "minder helder superreus") op grond van Canopus se groot ligsterkte. Dit is wit wanneer dit met die blote oog waargeneem word. Canopus kom voor in die verre suidelike hemelruim, by deklinasie -52°&nbsp;42' (2000) en regte klimming 06h24.0m.

## Name
Die ster se Bayer-naam is "Alpha Carinae". Die tradisionele naam, "Canopus", van die Griekse Κάνωβος, *Kanôbos*, kan uit twee bronne kom: 
* In die legende van die Trojaanse Oorlog was die Kiel nog deel van die ou sterrebeeld Argo Navis, wat die skip van Jason en die Argonoute verteenwoordig het. Die helderste ster het die naam van die skipper van ’n ander skip uit die Griekse mitologie gekry: Canopus van die skip Menelaus wat probeer het om Helena van Troje terug te bring nadat sy deur Paris weggevoer is.
* Die Koptiese naam *Kahi Nub* ("Goue Aarde") verwys na hoe Canopus kon gelyk het naby die horison van die Antieke Egipte: rooi vanweë sy lae posisie. 

## Verwysings
Roosendaal

**Roosendaal** is 'n stad en munisipaliteit in die Nederlandse provinsie Noord-Brabant, geleë oos van die stad Bergen op Zoom en noord van die Belgiese munisipaliteit Essen. Die munisipale gebied het sowat 77&nbsp;000 inwoners (2012) en 'n oppervlakte van 107&nbsp;km².

## Eksterne skakels 
*  Die amptelike webwerf van die munisipaliteit
Bergen op Zoom

**Bergen op Zoom** (Brabants: *Bèrrege*) is 'n stad en munisipaliteit in die Nederlandse provinsie Noord-Brabant, geleë wes van die stad Roosendaal. In die noorweste grens die munisipaliteit aan die Zeeuse eiland Tholen en in die suidweste aan die Oosterschelde. Die munisipale gebied het sowat 66&nbsp;000 inwoners (2012) en 'n oppervlakte van 93&nbsp;km².

## Geboortes 
* Marcus Zuerius van Boxhorn (1612-1653), taalkundige
* Wim Crusio (1954), neurobioloog en gedragsgenetikus

## Eksterne skakels 
*  Die amptelike webwerf van die munisipaliteit
Oss

**Oss** is 'n stad en munisipaliteit in die Nederlandse provinsie Noord-Brabant, geleë noordoos van die stad 's-Hertogenbosch en aan die Maas-rivier, wat o.a. hier die grens vorm met die provinsie Gelderland. Die munisipale gebied het sowat 85&nbsp;000 inwoners (2012) en 'n oppervlakte van 104&nbsp;km².

Oss is 'n industriestad waar belangrike multinasionale korporasies (mede) ontstaan het, soos Unilever, AkzoNobel en Organon. Oss is bekend vir sy professionele sokkerspan FC Oss.

Oss is ook die munisipaliteit waar die Sosialistiese Party se opmars begin het.

## Eksterne skakels 
*  Die amptelike webwerf van die munisipaliteit
J. Paul Getty Museum

200px
200px
**J. Paul Getty Museum**

**in die Getty Center, Los Angeles**

----

200px
**J. Paul Getty Museum**

**in die Getty Villa, Pacific Palisades**

----

**Stigting**

1954

----

**Direkteur**

Timothy Potts

----

**Webtuiste**
*www.getty.edu*

Die **J. Paul Getty Museum** is 'n kunsmuseum in Los Angeles, Kalifornië wat sy oorsprong in die Amerikaanse oliemagnaat J. Paul Getty (1892–1976) se privaat kunsversameling het. As 'n program van die J. Paul Getty Trust streef die museum daarna om die publiek se kennis oor visuele kunste asook kritiese kunsgenot te bevorder. Hiervoor word kunswerke van die hoogste gehalte versamel, bewaar, ten toon gestel en die idees daaragter verduidelik. Om sy missie te bereik is die museum steeds besig om sy versameling deur middel van kunsaankope en skenkings uit te brei.

Die museum het tans twee liggings met kontrasterende boustyle:
* In die J. Paul Getty Museum in die Getty Center te Los Angeles word Westerse kuns van die Middeleeue tot hede - Europese skilderye, tekeninge, beeldhoukuns, geïllustreerde handskrifte, dekoratiewe kuns en Europese en Amerikaanse fotografiese kuns - ten toon gestel.
* Die J. Paul Getty Museum in die Getty Villa in Pacific Palisades fungeer as museum en opvoedkundige sentrum wat aan die kuns en kultuur van antieke Griekeland, Rome en Etrurië gewy is. Die Villa, wat deur die antieke *Villa dei Papiri* in Herculaneum geïnspireer is, bewaar tans sowat 44&nbsp;000 antieke kunswerke waarvan 1&nbsp;200 besigtig kan word.

Die museum se bedrywighede word aangevul deur spesiale uitstallings, publikasies, opvoedkundige programme wat op 'n wye verskeidenheid gehore gemik is en 'n program van uitvoerende kunste. Die museum se webtuiste maak deel uit van die bedrywighede, net soos die gereelde internasionale uitruil van kunswerke, vakkundige personeel en kennis.

Kritici, wat die Getty Center as 'n elite-projek vir Los Angeles se intelligentsia-kringe bestempel het, is verkeerd bewys - skare Angelenos het met die openingsdag na hul «Akropolis» begin stroom. Met meer as twee miljoen besoekers in 2016 is die J. Paul Getty Museum in die Getty Center een van die mees besoekte musea in die Verenigde State.

## Verwysings 
## Eksterne skakels 
*  Amptelike webwerf
Herculaneum

duimnael|links|Die vulkaanuitbarsting in 79 n.C.
**Herculaneum** (Italiaans: *Ercolano*) was 'n antieke Romeinse stad aan die Golf van Napels in Kampanië wat net soos Pompeii en Stabiae tydens die uitbarsting van die vulkaan Vesuvius onder vulkaniese rotse en as begrawe is. Dit was op 24 Augustus 79 tydens keiser Titus se bewind. Die nabygeleë moderne stad het sy oorspronklike naam Resina in 1969 gewysig tot Ercolano. Die Argeologiese terreine van Pompeii, Herculaneum en Torre Annunziata is in 1997 deur Unesco as wêrelderfenisgebiede gelys.

## Sien ook 
* Joya de Cerén

## Eksterne skakels
Sedibeng

**Sedibeng** kan na een van die volgende verwys:

* Sedibeng-distriksmunisipaliteit, 'n munisipaliteit in Gauteng. 
* Sedibeng, dorp in Groter Letaba.
* Sedibeng, dorp in John Taolo Gaetsewe-distriksmunisipaliteit, Noord-Kaap.
* Sedibeng Waterraad in Welkom.
Tugelawaterval

duimnael|regs|300px|Die Tugelawaterval.

Die **Tugelawaterval** is 'n 948&nbsp;m hoë waterval. Dit is naby die oorsprong van die Tugelarivier by Mont-aux-Sources, 'n piek van die Drakensberge, KwaZulu-Natal, Suid-Afrika. Dit is die tweede hoogste waterval in die wêreld. Die waterval is gemiddeld 15&nbsp;m wyd met 'n volume van 1&nbsp;m3/s. Tegnies bestaan die val uit vyf valle met die hoogste enkele val van 411&nbsp;m. Die waterval is net te voet bereikbaar.

Die hoogste waterval ter wêreld is die Angel-val in Venezuela, wat 979&nbsp;m hoog is.

In 2016 is albei die Tugelawaterval en die Angel-val hermeet deur 'n Tsjeggiese span onder leiding van Martin Sil. Die span se meetings het bevestig dat die Angel-val 978 meter hoog is, maar hul meetings het getoon dat die Tugelawaterval op 983 meter die hoogste waterval in die wêreld is. Hulle het egter verduidelik dat die Angel-val op 807 meter val, die grootste ononderbroke val. Die grootste ononderbroke val vir die Tugelawaterval is 411 meter.

## Verwysings
Witrivier

**Witrivier** (Engels: *White River*) is 'n dorp in die ooste van Mpumalanga (Suid-Afrika), noord van Nelspruit. Volgens die 2011-sensus het die nedersetting 'n bevolking van 16&nbsp;639 gehad, waarvan 10&nbsp;025 (60,3%) Blankes was.

## Geskiedenis 
Die eerste blanke boere het in die 1880's in die gebied inbeweeg. Na die Tweede Vryheidsoorlog het lord Milner 'n landbounedersetting vir Boere- en Britse oudstryders gestig; elke oudstryder het 40 ha grond gekry. 'n Kanaal van 26&nbsp;km is gegrawe vir besproeiingsdoeleindes vir die oudstryders. Die projek het misluk en die grond is in 1914 aan 'n sindikaat verkoop. Die spoorlyn vanaf Nelspruit het die dorp in 1926 bereik.

## Distrik 
Die distrik is 5 000&nbsp;km2 groot. Die belangrikste gewasse wat verbou word is sitrus, subtropiese vrugte, groente en snyblomme.

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995.
Weert

**Weert** (Limburgs: *Wieërt*) is 'n stad en munisipaliteit in die Nederlandse provinsie Limburg, geleë aan die grens met die provinsie Noord-Brabant en die Belgiese provinsie Limburg, in die streek van Die Peel. Noordoos lê die munisipaliteit Nederweert. Die munisipale gebied het sowat 50&nbsp;000 inwoners (2019) en 'n oppervlakte van 106&nbsp;km².

Deur die stad vloei die Zuid-Willemsvaart-kanaal. In 1414 het Weert stadsregte gekry. Die stad staan bekend vir die *Weerter vlaai*-gebak.

Weert herberg 'n Gotiese hallekerk, die Katolieke *Sint-Martinuskerk* wat dateer uit 1456.

Elke 13de Maart wat op 'n Saterdag val of anders die daaropvolgende Saterdag word in die stad 'n perdemark gehou. Die perdemark is in 1563 ingestel. Ook word jaarliks in Julie die twee dae durende *Bospop*-musiekfees gehou, waar veral (ook veel internasionale) rock-musiekgroepe speel.

## Plekke 
Plekke in die munisipale gebied van Weert:
Altweerterheide, Boshoven, Laar, Stramproy, Swartbroek, Tungelroy en Weert (stad).

## Bronne 
* Nederlandstalige Wikipedia

## Eksterne skakels 
*  Die amptelike webwerf van die munisipaliteit
*
Point Conception

[regs|300px|duimnael|'n Lugfoto van die [vuurtoring]]
**Point Conception** is 'n kaap aan die Stille Oseaankus van die Amerikaanse deelstaat Kalifornië, in die suidweste van Santa Barbara County, waar die waters van die Santa Barbarakanaal en die Stille Oseaan ontmoet.

Dit is ook die hoek tussen die noordelike deel van die kuslyn, wat oorwegend in noord-suidelike rigting loop, en die kusgedeelte naby Santa Barbara wat in oos-westelike rigting loop. Die kaap vorm sodoende 'n natuurlike skeiding tussen Suid- en Sentraal-Kalifornië.

Die oorspronklike vuurtoring by Point Conception, wat in 1856 nog op 'n ander, hoër geleë plek ontstaan het, was een van die eerstes in Kalifornië. Nadat sy lig dikwels deur digte mis verhul is, is dit in 1881 vervang deur die huidige Point Conception-vuurtoring wat op 'n laer geleë rotspunt opgerig is. Die vuurtoring word omring deur grond in privaat besit en is nie toeganklik vir die publiek nie.

## Verwysings
Thorn, Nederland

**Thorn** (Limburgs: *Toear*) is 'n dorpie in die Nederlandse provinsie Limburg. Die voormalige munisipaliteit het sowat 2&nbsp;600 inwoners (2006) en 'n oppervlakte van 6,7&nbsp;km². Sedert 2007 behoort Thorn tot die gebied van die nuwe munisipaliteit Maasgouw. Die dorpie grens aan die Belgiese provinsie Limburg en byna aan die Maas-rivier.

Thorn word *Die Witte Stadjie* genoem, omdat die huise in die middedorp sedert die Napoleontiese tyd wit geverf word. Die huise staan gegroepeer rond die Gotiese *Sint-Michaëlkerk*, 'n abdykerk wat gedeeltelik tot die 14de eeu terugdateer.

## Eksterne skakels
Maasgouw

**Maasgouw** (Limburgs: *Maasgoew*) is 'n munisipaliteit in die Nederlandse provinsie Limburg, geleë aan weerskante van die Maas-rivier en wat grens aan die Belgiese provinsie Limburg. Die munisipale gebied het sowat 24&nbsp;000 inwoners (2019) en 'n oppervlakte van 58&nbsp;km².

Maasgouw is in 2007 gestig en gevorm uit die munisipaliteite Heel, Maasbracht en Thorn. Die eerste twee is die administratiewe setels van die munisipaliteit. Heel herberg die munisipale bestuur, maar die amptenary is verdeel tussen Heel en Maasbracht.

## Plekke 
Plekke in die munisipale gebied van Maasgouw:
Beegden, Brachterbeek, Heel, Linne, Maasbracht, Ohé en Laak, Panheel, Stevensweert, Thorn en Wessem.

## Eksterne skakels 
*  Die amptelike webwerf van die munisipaliteit
Koningsdag

250px|duimnael|Die Nederlandse rooi-wit-bloue vlag mét oranje wimpel
[250px|duimnael|Koninginnedag in [Vlaardingen (2005)]]
[250px|duimnael|Koningsdag in [Maastricht (2022)]]

**Koningsdag**, vroeër **Prinsessedag** (1885-1890) en **Koninginnedag** (1891-2013), is 'n nasionale feesdag in Nederland, Curaçao, Sint Maarten en Aruba. Op hierdie dag word die verjaardag van die koning of koningin gevier. 

Koninginnedag is destyds ingestel om die verjaardag van koningin Wilhelmina (31 Augustus) te vier. Vanaf 1949 tot 2013 is die fees op 30 April gevier, wat die verjaardag was van koningin Juliana, wat in 2004 oorlede is. Indien die dag op 'n Sondag sou val, is dit op die voorafgaande Saterdag gevier.

Koningsdag word gevier met (ou Hollandse) feeste en vrymarke. Op hierdie dag besoek koning Willem-Alexander van die Nederlande en sy familie (soms twee) plekke in die land (in 2022 Maastricht).

Op die Koninginnedag in 2013 het Beatrix ten gunste van haar oudste seun Willem-Alexander geabdikeer. Sedert 2014 word dit Koningsdag genoem en op 27 April gevier.

## Sien ook 
* Koninkryk van die Nederlande
* Nederlandse monargie

## Verwysings 
## Eksterne skakels
Republiek van Benin

**Benin** (amptelik *Republiek van Benin*, Engels: *Republic of Benin*) was 'n voormalige staat in die suide van die huidige Nigerië en bestaan vir twee dae tussen 19 September 1967 en 20 September 1967. Die Onafhanklikheid was van die Igbo op 19 September 1967 in Benin-stad verklaar, wat die hoofstad en grootste stad van die land was. Benin het 'n bevolking van 3&nbsp;000&nbsp;000 in 1967 gehad. Die Republiek van Benin was 'n Vasalstaat van Biafra.
Van Reenen

duimnael|links|200px|Die Llandaff Oratory in Van Reenen.

**Van Reenen** is 'n dorp in die noordweste van KwaZulu-Natal, Suid-Afrika, naby die grens met die Vrystaat. Die N3 nasionale pad gaan deur die dorp. Die dorp is aan die bokant van die Van Reenenspas.

## Sien ook 
* Lys van dorpe in Suid-Afrika

## Eksterne skakels 
*www.sa-venues.com, inligting oor Van Reenen
Soekmekaar

**Soekmekaar** (of **Morebeng**) is 'n dorp geleë in die Limpopoprovinsie, Suid-Afrika, noordwes van Tzaneen. Die dorp is in 1916 gestig.

Volgens die 2011-sensus het dié klein dorp en omliggende dele 'n bevolking van 2&nbsp;371 gehad, waarvan 2&nbsp;289 (96.5%) Swartes was.

## Sien ook 
* Lys van dorpe in Suid-Afrika

## Verwysings
Njassaland

**Njassaland** (Engels: *Nyasaland*, amptelik *Njassaland Protektoraat*, Engels: *Nyasaland Protectorate*) was 'n Britse protektoraat, wat tussen 1907 en 1953 en van 1963 tot 1964 op die gebied van die huidige Republiek Malawi bestaan het. Vanaf 1953 tot 1963 het Njassaland met Noord- en Suid-Rhodesië die Sentraal-Afrikaanse Federasie gevorm.

duimnael|links|800px|Ontwikkeling van die Njassaland Protektoraat
Sheepmoor

**Sheepmoor** is 'n klein dorpie in die Msukaligwa Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Volgens die 2011-sensus het die nedersetting 'n bevolking van 2,727 gehad, waarvan 27 (1%) Blankes was.

Die spoorwegstasie op Sheepmoor is belangrik vir treinverkeer op die steenkoolhooflyn. Die stasie het ongeveer vyf sylyne waar treine mekaar kan verbygaan op pad na Richardsbaai se steenkoolterminaal.

## Sien ook 
* Lys van dorpe in Suid-Afrika

## Verwysings
Oosterhout

**Oosterhout** is 'n stad en munisipaliteit in die Nederlandse provinsie Noord-Brabant, geleë noordoos van die stad Breda in die Baronie van Breda. Die munisipale gebied het sowat 54&nbsp;000 inwoners (2012) en 'n oppervlakte van 73&nbsp;km².

## Eksterne skakels 
*  Die amptelike webwerf van die munisipaliteit
Tugela

**Tugela** is 'n nedersetting aan die suidelike oewer van die Tugelarivier in KwaZulu-Natal, Suid-Afrika. Die R102-hoofpad gaan by die dorp verby.

## Landmerke 
Daar is twee historiese landmerke in die omgewing. Die eerste is die oorblyfsels van Fort Pearson bo-op 'n heuwel. Die fort is na kol. C.K. Pearson vernoem. Die tweede is die Ultimatumboom‎, 'n wildevy. Onder hierdie boom het die Britse kommissarisse onder leiding van John Shepstone op 11 Desember 1878 'n ultimatum aan die Zoeloekoning Cetshwayo gestel. Een van die eise was onderwerping van die Zoeloes aan Britse gesag. Die Zoeloes het die ultimatum verwerp, wat gelei het tot die Anglo-Zoeloe-oorlog.

## Sien ook 
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus. 1995.
Leudal

**Leudal** (Limburgs: *Leudaal*) is 'n munisipaliteit in die Nederlandse provinsie Limburg, deels geleë aan die Maas-rivier en die grens met die Belgiese provinsie Limburg, en wat deels in die streek van Die Peel lê. Die munisipale gebied het sowat 36&nbsp;000 inwoners (2019) en 'n oppervlakte van 165&nbsp;km², waarmee dit die grootste munisipaliteit van hierdie provinsie is.

Leudal is in 2007 gestig en gevorm uit die munisipaliteite Haelen, Heythuysen, Hunsel en Roggel en Neer. Heythuysen is die administratiewe setel van die munisipaliteit.

Die nuwe munisipaliteit is vernoem na die *Leudal*-natuurgebied. Deur hierdie gebied vloei die *Leubeek*.

## Plekke 
Plekke in die munisipale gebied van Leudal:
Baexem, Buggenum, Ell, Grathem, Haelen, Haler, Heibloem, Heythuysen, Horn, Hunsel, Ittervoort, Kelpen-Oler, Neer, Neeritter, Nunhem en Roggel.

## Eksterne skakels 
*  Die amptelike webwerf van die munisipaliteit
Pongolarivier

Die **Pongolarivier** (Engels: *Pongola River*, Portugees: *Rio Pongola*) ontspring net oos van Wakkerstroom op die Hoëveld en dreineer 'n gebied van 8&nbsp;000&nbsp;km². Die rivier vloei dan ongeveer 300&nbsp;km oos. Nadat dit deur Pongolapoort in die Lebomboberge vloei, swaai die rivier noord, sluit aan by die Maputorivier, steek die grens met Mosambiek oor en mond uit in die Indiese Oseaan as die Maputorivier.

In Zoeloe beteken die naam 'trog' na aanleiding van die diep poele met steil kranse langs die rivier. Die Pongolapoortdam is in die rivier.

## Bron 
* Op Pad in Suid-Afrika. B.P.J. Erasmus 1995 

## Eksterne skakels
Pongola

**Pongola** is 'n klein dorpie op die N2 nasionale pad, net suid van Eswatini, in KwaZulu-Natal, Suid-Afrika.

Die dorp kry sy naam van die Pongolarivier, wat op sy beurt sy naam ontleen het aan die isiZulu-woord vir 'n vat of trog, wat verwys na die diep en soms lang poele wat in hierdie rivier voorkom.

## Geskiedenis 
Die dorpie het ontstaan as gevolg van die besproeiingsstelsel wat tydens die depressiejare begin is. 'n Keerwal van 6m is in 1934 sowat 27&nbsp;km wes van Golela gebou. Die skema was eers nie suksesvol nie maar nadat die kanaalstelsel verbeter is het dinge verbeter. Baie suikerriet (5 000ha) word in die omgewing verbou.

## Demografie 
Volgens die 2011-sensus het die dorp 'n bevolking van 1&nbsp;403 gehad, van wie 804 (57%) wit was.
* Johan Kriek (gebore 1958), voormalige Suid-Afrikaanse en later Amerikaanse tennisspeler.
* Lucas Sithole (1931–1994), Suid-Afrikaanse beeldhouer.
* Herman Venter (1952–2016), predikant van die Gereformeerde Kerke in Suid-Afrika.
* Nicolene Woschitz (gebore Smit), kortverhaal skrywer, onderwyseres aan die Laerskool Pongola, boervrou en skrywer van die boek oor die geskiedenis van die dorp en streek, *Die Pongola-Vallei. Juweel van Kwazulu-Natal*.
* Zwide kaLanga (c. 1758–1825), was die koning van die Ndwandwe (Nxumalo) nasie van ongeveer 1805 tot omstreeks 1820. Sy koninklike hoofstad was op Maguduberg geleë. Hy is suid van die huidige Pongola deur soldate van Shaka gedood op die berg wat nou sy naam dra, Zwide. Sy indoenas het hom begrawe teen die suidelike hange van Maguduberg, waar ook ander Ndwandweleiers begrawe is, in die bos wat deur die AmaNdwandwe as heilig beskou word.

## Sien ook 
* Ndwandwe
* Pongola Kommando
* Pongolium
* Gereformeerde kerk Pongola
* Phongolo Natuurreservaat
* Lys van dorpe in Suid-Afrika

## Verwysings
Vetrivier

Die **Vetrivier** (Engels: *Vet River*) is 'n sytak van die Vaalrivier. Dit ontspring tussen Marquard en Clocolan in die Oos-Vrystaat, Suid-Afrika. Die Erfenisdam is in die Vetrivier gebou. Die Vetrivier verskaf water aan Theunissen en vloei verby Hoopstad voor dit in die Bloemhofdam uitmond.

## Sytakke
* Die Sandrivier sluit by Tierfontein by die Vetrivier aan. 
* Die Taaibosspruit sluit net onderkant die Erfenisdam by die Vetrivier aan.
Nederweert

**Nederweert** (Limburgs: *Neewieërt*) is 'n dorp en munisipaliteit in die Nederlandse provinsie Limburg, wat grens aan die munisipaliteit Weert en aan die provinsie Noord-Brabant, in die streek van Die Peel. Die munisipale gebied het sowat 17&nbsp;000 inwoners (2019) en 'n oppervlakte van 102&nbsp;km².

## Plekke 
Plekke in die munisipale gebied van Nederweert:
Boeket, Bosserstraat, Budschop, De Nieuwe Hoeven, Horick, Horickheide, Hulsen, Klaarstraat, Kreijel, Leveroy, Mildert, Nederweert (dorp), Nederweert-Eind, Nieuw- en Winnerstraat, Ospel, Ospeldijk, Roeven, Schoor, Strateris en Waatskamp

## Eksterne skakels 
*  Die amptelike webwerf van die munisipaliteit
Gamtoosrivier

Die **Gamtoosrivier** is 'n rivier wat in die Oos-Kaap, Suid-Afrika vloei. Dit ontspring in die Sneeuberge bekend as die Kariegarivier. Naby die kruising met die N9 nasionale pad vloei die Kariegarivier in die Beervleidam in. 'n Ander sytak, die Soutrivier, vloei ook in die dam in. Hiervandaan staan die rivier bekend as die **Grootrivier** en vloei dan deur Steytlerville. Waar dit met die Kougarivier, 'n sytak,  saamvloei word dit die Gamtoosrivier. Nou vloei die rivier deur die Gamtoosriviervallei op sy laaste tog van 50&nbsp;km na die see om uit te mond naby Humansdorp in die Indiese Oseaan; die plek staan bekend as Gamtoosmond. Die rivier is bykans 500&nbsp;km lank. (Hierdie Grootrivier moet nie verwar word met die Grootrivier wat 'n sytak is van die Gouritsrivier nie). 

[duimnael|links|Die [R102 (Suid-Afrika)|R102-brug oor die Gamtoosrivier is in 1895 gebou.]]
Die Gamtoosvallei word intensief besproei. Die rivier vloei verby Steytlerville as die Grootrivier en by Patensie en Hankey as die Gamtoos. Die Kougadam is in die Kougarivier geleë.

## Verwysings
Sneeuberge

duimnael|regs|Die Sneeuberge by Nieu-Bethesda.
[duimnael|regs|300px|[William John Burchell se karavaan trek oor die Sneeuberge, vroeë 19de eeu.]]

Die **Sneeuberge** is 'n bergreeks geleë in die noordwestelike hoek van die Oos-Kaap, Suid-Afrika, net noord van Nieu-Bethesda. Een van die hoogste pieke is die Kompasberg, 2&nbsp;502&nbsp;m hoog. Die Sondagsrivier ontspring naby Kompasberg. Die Lootsbergpas dra die N9 nasionale pad oor die Sneeuberge. Die Voor-Sneeuberg lê net suid van Nieu-Bethesda, en die Onder-Sneeuberg na die suidweste, naby Aberdeen.

## Sien ook 
* Lys van Bergpieke in Suid-Afrika

## Verwysings
Sondagsrivier

Die **Sondagsrivier** (Engels: *Sundays River*) is in die Oos-Kaap, Suid-Afrika. Die rivier ontspring naby die Kompasberg, vloei deur Graaff-Reinet en Jansenville, deur die Suurberge, verby Colchester en mond uit in Algoabaai. Die rivier se totale lengte is 480&nbsp;km. Die Darlingtondam is geleë in die rivier. Die vernaamste sytakke is die Groot-Rietrivier, Coerneyrivier en Vogelrivier (Voëlrivier). Die Sondagsrivier dreineer onder andere die Kamdeboo area. Dit is die vinnigste vloeiende rivier in Suid-Afrika.

Die Sondagsrivier is ook deel van die Oranjerivierprojek. Water word vanaf die Gariepdam oorgeplaas via die Oranje-Visriviertonnel na die Groot-Visrivier en dan via kanale na die Darlingtondam. Van hier word dit na Gqeberha gepomp.

Die Benede-Sondagsriviervallei is bekend vir sitrusboorde wat hier verbou word en lewer ongeveer 'n kwart van Suid-Afrika se sitrusoes.

## Bronne 
* Logie, Bartle: Sundays - tales from a winding river. Port Elizabeth: Bluecliff, 2011. 
* B.P.J. Erasmus: Op Pad in Suid-Afrika. 1995 
* Eric Rosenthal: Ensiklopedie van Suidelike Afrika. 1967
Grassridgedam

Die **Grassridgedam** is in 1921 voltooi en is in die Grootbrakrivier, Oos-Kaap, Suid-Afrika. Dit is gebou vir besproeiing en vorm ook deel van die Oranjerivierprojek omrede water vanaf die Gariepdam via die Oranje-Visriviertonnel hier deur vloei. Die Grootbrakrivier is 'n sytak van die Groot-Visrivier. Die jaarlikse Visrivier-kanomaraton begin ook by die Grassridgedam.

## Sien ook 
* Lys van grootste damme in Suid-Afrika

## Bronne 
* Op Pad in Suid-Afrika. B.P.J. Erasmus. 1995 
* Ensiklopedie van Suidelike Afrika, Eric Rosenthal, 1967.
Hanover

[duimnael|links|200px|Die [NG gemeente Hanover|NG kerk op Hanover se hoeksteen is op 30 November 1907 gelê. Dit is ontwerp deur William Henry Ford, wat tydens die Anglo-Boereoorlog uit Australië na Suid-Afrika geëmigreer het.]]

duimnael|links|240px|Die ou NG sendingkerkie in die middedorp.

**Hanover** is 'n klein dorpie waar die N1 en N10 nasionale paaie kruis in die Noord-Kaap, Suid-Afrika. Die oorspronklike eienaar, Gert Gouws, het ingestem om sy plaas Petrusvallei te verkoop om 'n nuwe dorp te begin op voorwaarde dat die dorp Hanover (na Hannover in Duitsland) genoem word. Die tweede "n" is weggelaat om die spelling minder Duits en meer Engels te maak. Die naaste groot dorpe is De Aar, Colesberg en Middelburg, Oos-Kaap. Die dorpie lê presies halfpad tussen Kaapstad en Johannesburg, asook so te sê ewe ver van Upington en Oos-Londen of Port Elizabeth.

Die bekende skryfster Olive Schreiner en haar man, Samuel Cronwright, het van 1899 tot 1907 op Hanover gewoon. Hy was destyds eers lid van die Kaapse Wetgewende Vergadering vir Colesberg en later vir Beaufort-Wes. Schreiner het Hanover aanvanklik beskryf as "one of the prettiest and nicest villages" wat sy al gesien het, maar omdat sy tydens die Tweede Vryheidsoorlog onder militêre toesig geplaas is, het omstandighede op die dorpie vir haar baie moeilik geword. Cronwright het sy sakebelange mettertyd na De Aar uitgebrei omdat hy reg voorspel het dat dié dorp meer groeipotensiaal as Hanover gehad het. Eindelik, in 1907, het die egpaar daarheen verhuis sodat Cronwright sy onderneming van daar af kon bedryf. 

## Sien ook 
* Ds. Arend Hofmeyr
* NG gemeente Hanover
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 

## Verwysings 
## Eksterne skakels
Peel en Maas

**Peel en Maas** (Limburgs: *Pieël en Maas*) is 'n munisipaliteit in die Nederlandse provinsie Limburg, wat grens aan die Maasrivier en aan die provinsie Noord-Brabant, en wat deels in die streek van Die Peel lê. Die munisipale gebied het sowat 43&nbsp;000 inwoners (2012) en 'n oppervlakte van 161&nbsp;km².

Peel en Maas is in 2010 gestig en gevorm uit die munisipaliteite Helden, Kessel, Maasbree en Meijel. Panningen is die administratiewe setel van die munisipaliteit.

## Plekke 
Plekke in die munisipale gebied van Peel en Maas:
Baarlo, Beringe, Egchel, Grashoek, Helden, Kessel, Kessel-Eik, Koningslust, Maasbree, Meijel en Panningen.

## Eksterne skakels 
*  Die amptelike webwerf van die munisipaliteit
Horst aan de Maas

**Horst aan de Maas** (Limburgs: *Haors aan de Maas* of *Hôrs aan de Maas*) is 'n munisipaliteit in die Nederlandse provinsie Limburg, wat grens aan die Maas-rivier en aan die provinsie Noord-Brabant, en wat deels in die streek van Die Peel lê. Die munisipale gebied het sowat 42&nbsp;000 inwoners (2019) en 'n oppervlakte van 192&nbsp;km².

Horst aan de Maas is in 2001 gestig en gevorm uit die munisipaliteite Broekhuizen, Grubbenvorst en Horst. Die munisipaliteite Sevenum en deels Meerlo-Wanssum is in 2010 toegevoeg. Horst is die administratiewe setel van die munisipaliteit.

## Plekke 
Plekke in die munisipale gebied van Horst aan de Maas:
America, Broekhuizen, Broekhuizenvorst, Evertsoord, Griendtsveen, Grubbenvorst, Hegelsom, Horst, Kronenberg, Lottum, Meerlo, Melderslo, Meterik, Sevenum, Swolgen en Tienray.

## Eksterne skakels 
*  Die amptelike webwerf van die munisipaliteit
Vanderkloof

**Vanderkloof** is 'n klein dorpie wat ontstaan het tydens die bou van die Vanderkloofdam. Dit is geleë  op die suidelike oewer van die Oranjerivier, Noord-Kaap, Suid-Afrika. Al die mense betrokke by die bou van die dam het hier gebly. Munisipale status is in 1980 toegeken. 

Die Douglas Hey-navorsingsinstituut vir meerkunde en die museum is aan die oewer van die dam geleë. Deesdae is die dorpie 'n vakansieoord. Watersport soos kanovaart, motorbootry en ski word hier beoefen.  

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus 1995. 

## Verwysings
Lanai

**Lānaʻi** of **Lanai** (ləˈnaɪ in Engels en laːˈnɐʔi of naːˈnɐʔi in Hawais) is die sesde grootste eiland in die Hawaii-argipel met 'n oppervlakte van 364&nbsp;km². Die eiland staan ook as "Pynappel-eiland" bekend – 'n verwysing na die verlede toe die hele eiland as 'n pynappelplantasie gedien het. Lānaʻi het ook ná die Polinesiese volksplanting op die Hawaii-eilande eeue lank onbewoon gebly en is volgens legendes alleenlik deur spoke bewoon – vandaar die tweede bynaam, "Spookeiland". Die eerste Polinesiese setlaars het hulle uiteindelik omstreeks 1400 op Lānaʻi gevestig.

Die enigste nedersetting op Lānaʻi is Lānaʻi City. Die eiland het min of meer die vorm van 'n komma, waarvan die langste gedeelte 'n wydte van sowat 29&nbsp;km het. Dit word in die noorde deur die Kalohi-kanaal van die buureiland Molokai en in die ooste deur die ʻAuʻau-kanaal van Maui geskei.

Die potensiaal van toerisme op Lānaʻi word geleidelik ontsluit. Baie van die eiland se besienswaardighede en bakens word in meer afgeleë gebiede gevind en kan net met vierwiel-aangedrewe voertuie bereik word.
Montfort

**Montfort** kan wees:

* Montfort, Israel, kasteel in Israel
* Montfort, Limburg, stadjie in die munisipaliteit Roerdalen in die Nederlandse provinsie Limburg
Gennep

**Gennep** is 'n stad en munisipaliteit in die Nederlandse provinsie Limburg, wat grens aan die provinsies Gelderland en Noord-Brabant (die Maas-rivier vorm o.a. hier die grens met laasgenoemde provinsie) en die Duitse deelstaat Noordryn-Wesfale. Die munisipale gebied het sowat 17&nbsp;000 inwoners (2012) en 'n oppervlakte van 50&nbsp;km².

## Plekke 
Plekke in die munisipale gebied van Gennep:
Aaldonk, Dam, De Looi, Diekendaal, Gennep (stad), Heijen, Hekkens, Milsbeek, Ottersum, Smele, Ven-Zelderheide en Zelder

## Eksterne skakels 
*  Die amptelike webwerf van die munisipaliteit
Big Sur

**Big Sur** is 'n yl bevolkte kusstreek in Sentraal-Kalifornië waar die Santa Lucia-bergreeks skielik uit die Stille Oseaan verrys. Sy naam is afgelei van die Spaanse *el sur grande* ("die groot suide") of *el país grande del sur* ("die groot Suidland"). Toe die gebied in 1848 deur Meksiko aan die Verenigde State afgestaan is, was dit die laaste Amerikaanse grensstreek (*frontier*). Nog tot 1937, toe die snelweg tussen Carmel en San Simeon (Kalifornië se Staatsroete 1 of *California State Highway 1*) ná 'n boutyd van 18 jaar geopen is, was Big Sur een van die mees afgeleë streke in Kalifornië en die hele Verenigde State. In Mei 2017 het deurdringende reëns modderstortings veroorsaak. Ná 'n storting naby Mud Creek op 22 Mei is Staatsroete 1 gesluit en Big Sur maande lank van die buitewêreld afgesny.

Die streek bied puik uitsigte wat van Big Sur 'n gewilde toeristebestemming maak. Cone Peak (1&nbsp;571 m bo seevlak) is die hoogste bergpiek langs die kuslyn van die 48 vastelandse Amerikaanse deelstate.

Alhoewel Big Sur geen vaste grense het nie, sluit baie definies van die gebied die kuslyn tussen die Carmel-rivier en die San Carpoforo Creek in die suide in wat ongeveer 32&nbsp;km landinwaarts tot by die suidelike voetheuwels van die Santa Lucias strek. Ander beskrywings beperk die oostelike grens tot dié bergreeks se flanke langs die kuslyn waarvolgens Big Sur slegs 19&nbsp;km landinwaarts sou strek. 'n Ander handige definisie van die streek is die deel van Kalifornië se Staatsroete 1 (*California State Route 1*) wat tussen San Simeon en Carmel loop.

Die noordelike grens van Big Sur is sowat 190&nbsp;km suid van San Francisco, terwyl sy suidelike grenslyn sowat 394&nbsp;km noordwes van Los Angeles loop.

## Verwysings 
## Eksterne skakels
Mook en Middelaar

**Mook en Middelaar** (Limburgs: *Mook en Middelar*) is 'n munisipaliteit in die Nederlandse provinsie Limburg, wat grens aan die provinsies Gelderland en Noord-Brabant (die Maas-rivier vorm o.a. hier die grens met laasgenoemde provinsie). Die munisipale gebied het sowat 8&nbsp;000 inwoners (2012) en 'n oppervlakte van 19&nbsp;km². Mook is die administratiewe setel van die munisipaliteit.

Mook staan bekend vir die Slag op die Mookerheide uit 1574, tydens die aanvang van die Tagtigjarige Oorlog.

## Plekke 
Plekke in die munisipale gebied van Mook en Middelaar:
Bisselt, Heikant, Katerbosch, Middelaar, Molenhoek, Mook, Plasmolen en Riethorst.

## Eksterne skakels 
*  Die amptelike webwerf van die munisipaliteit
Jack Kerouac

**Jean-Louis "Jack" Kerouac** (ˈkɛruːæk of ˈkɛrɵæk, * 12 Maart 1922 in Lowell, Massachusetts; † 21 Oktober 1969 in St. Petersburg, Florida) was 'n Amerikaanse skrywer, digter en skilder van Frans-Kanadese afkoms. Hy word as 'n literêre beeldestormer en naas William S. Burroughs en Allen Ginsberg as 'n baanbreker van die sogenaamde *Beat Generation* (Beat-generasie) beskou.

Kerouac geniet erkenning vir sy spontane manier van skryf waarby hy onderwerpe soos Katolieke spiritualiteit, jazz, promiskuïteit, Boeddhisme, dwelmmiddels, armoede en reis behandel. Hy het bekendheid as ondergrondse digter verwerf en saam met ander *beat*-skrywers een van die stamvaders van die hippie-beweging geword, alhoewel hy 'n antagonistiese houding teenoor dié beweging ingeneem het.

Die langdurige misbruik van alkohol word as oorsaak vir die interne bloeding aangevoer waaraan Jack Kerouac in 1969 op die ouderdom van 47 beswyk het. Ná sy afsterwe het hy nog wyer literêre aansien geniet en 'n aantal voorheen onbekende werke is postuum gepubliseer. Kerouac se werke word almal steeds herdruk, waaronder *On the Road*, *Doctor Sax*, *The Dharma Bums,* *Mexico City Blues*, *The Subterraneans*, *Desolation Angels*, *Visions of Cody* en *Big Sur*.

160px

## Verwysings 
## Eksterne skakels
Bergen, Limburg

**Bergen** (Limburgs: *Baerge*) is 'n dorp en munisipaliteit in die Nederlandse provinsie Limburg, wat grens aan die provinsie Noord-Brabant (die Maas-rivier vorm o.a. hier die grens met hierdie provinsie) en die Duitse deelstaat Noordryn-Wesfale. Die munisipale gebied het sowat 13&nbsp;000 inwoners (2012) en 'n oppervlakte van 109&nbsp;km².

Bergen was oorspronklik 'n deel van die hertogdom Gelre en vanaf begin 18de eeu tot 1815 van die koninkryk Pruise. Sedertdien behoort Bergen tot Nederland.

## Plekke 
Plekke in die munisipale gebied van Bergen:
Afferden, Aijen, Bergen (dorp), Heukelom, Knikkerdorp, Nieuw Bergen, Siebengewald, Well en Wellerlooi

## Eksterne skakels 
*  Die amptelike webwerf van die munisipaliteit
Venray

**Venray** (Limburgs: *Venroj*) is 'n dorp en munisipaliteit in die Nederlandse provinsie Limburg, wat grens aan die provinsie Noord-Brabant en aan die Maas-rivier, en wat grotendeels in die streek van Die Peel lê. Die munisipale gebied het sowat 43&nbsp;000 inwoners (2012) en 'n oppervlakte van 146&nbsp;km².

Die munisipaliteit is 'n belangrike plek vir geestelike gesondheid en logistiek. Die munisipaliteit huisves ook 'n Duitse weermag grafplek (eerste en tweede wereldoorlog). Geskiedenis kundig het die Sint Petrusbandenkerk in Venray 'n belangrike versameling beelde van heilige wat die Beeldenstorm oorleef het.

Soos in die res van Limburg praat baie mense 'n Limburgs dialek.

## Plekke 
Plekke in die munisipale gebied van Venray:
Blitterswijck, Castenray, Geijsteren, Heide, Leunen, Merselo, Oirlo, Oostrum, Smakt, Venray (dorp), Veulen, Vredepeel, Wanssum en Ysselsteyn.

## Eksterne skakels 
*  Die amptelike webwerf van die munisipaliteit
*
Maas

Die **Maas** (Duits: *Maas*, Engels: *Meuse*, Frans: *Meuse*, Latyn: *Mosa*, Limburgs: *Maos*, Wallonies: *Mouze*) is 'n Wes-Europese rivier, wat vanaf Frankryk deur België na Nederland vloei. Dit is 'n rivier wat hoofsaaklik deur reën gevoed word.     Die herkoms van die naam is nie bekend nie.

Die Maas se oorsprong is naby die dorp Pouilly-en-Bassigny op die Plateau van Langres in die suide van die Franse gewes Champagne-Ardenne. Dit vloei noord (deur Lotaringe en weer deur Champagne-Ardenne) langs die Franse  stede Verdun, Sedan en Charleville-Mézières.

Verby Givet vloei die rivier deur België, langs die Waalse stede Dinant, Namur (Namen), Huy (Hoei) en Liège (Luik). Verby Visé (Wezet) vorm die Maas die grens tussen België en Nederland en vloei langs die Nederlands-Limburgse stad Maastricht en die Belgies-Limburgse stad Maaseik.

Vanaf Thorn vloei die Maas alleen nog deur Nederland, langs die Limburgse stede Roermond en Venlo en langs die Noord-Brabantse stede 's-Hertogenbosch en Heusden. Tot 1904 het die Maas met die Waal -die grootste een van die drie Rynarme- naby Woudrichem  saamgekom en het daar die Merwe of Merwede gevorm, wat bekend is van die Afrikaanse van *Van der Merwe*. In 1904 is die Maas daar egter afgesluit en het sy water 'n ander uitweg gekry, deur die Bergse Maas wat suideliker gegrawe is. Via die Hollandsch Diep vloei dit nou in die Ryn-Maas-delta, waar die water van die Maas vermeng met die Ryn se water in die Noordsee uitmond. In dié delta is daar nog stukke rivier soos die Oude Maas naby Dordrecht, die Nieuwe Maas naby Rotterdam -wat homself trots die *Maasstad* noem- en die Brielse Maas naby Brielle wat die naam Maas dra en herinner aan die oorspronklike loop van die rivier. Die Brielse Maas het tot ná die Tweede Wêreldoorlog in die Noordsee uitgemond, maar is al voor die Watersnoodramp in 1953 afgesluit.

In die middeleeu was die Maas 'n belangrike logistieke roete met kastele.

## Syriviere 
Die Maas se syriviere is o.a.:
* Bar
* Semois
* Lesse
* Sambre
* Ourthe
* Voer
* Jeker
* Geul
* Roer
* Niers
* Dieze
* Afgedamde Maas
* Donge
* Dintel

## Verwysings 
## Bronne 
* Nederlandstalige en Franstalige Wikipedias.
Roermond

**Roermond** (Limburgs: *Remunj, Remuunj*) is 'n stad en munisipaliteit in die Nederlandse provinsie Limburg, wat aan die Maas-rivier en die Duitse deelstaat Noordryn-Wesfale grens. Die munisipale gebied het sowat 56&nbsp;000 inwoners (2012) en 'n oppervlakte van 71&nbsp;km².

Die stad Roermond het in 1231 stadsregte gekry. Vroeër was die stad 'n deel van die hertogdom Gelre en die (Spaanse en Oostenrykse) Suidelike Nederlande gewees. Sedert 1814 behoort die stad tot Nederland, met die uitsondering van 1830 tot 1839, toe die stad van België deel uitgemaak het.

In die stad Roermond vloei die Roer-rivier in die Maas.

## Plekke 
Plekke in die munisipale gebied van Roermond:
Aan de Rijksweg, Asenray, Asselt, Boukoul, De Weerd, Einde, Herten, Leeuwen, Maasniel, Merum, Ool, Roermond (stad), Swalmen en Wieler.

## Eksterne skakels 
*  Die amptelike webwerf van die munisipaliteit
*
Verduistering

[duimnael|Foto van 11 Augustus 1999 se volkome [sonsverduistering]]

'n **Verduistering** is die bedekking van 'n ster deur 'n ander hemelliggaam. In die algemene taalgebruik verwys die terme "eklips" of "verduistering" meestal na 'n sons- of maansverduistering.

## Eksterne skakels 
*  Fotos van verduisterings
Augrabieswaterval

duimnael|regs|280px|Die Augrabieswaterval in vloed.

Die **Augrabieswaterval** is 'n loodregte waterval in die Oranjerivier naby Augrabies in die Noord-Kaap, Suid-Afrika. Dit is by verre Suid-Afrika se grootste waterval in terme van volume met 'n gemiddelde volume van 313&nbsp;m3/s. Die waterval is 56&nbsp;m hoog met 'n gemiddelde wydte van 24&nbsp;m. Die bevestigde maksimumvloei tydens 'n vloed is 14&nbsp;159&nbsp;m3/s.

Die naam Augrabies is afgelei van die Korana se woord *aukurabis* wat 'die water wat donder' beteken.

Die Augrabieswaterval is nie die hoogste nie maar wel een van die grootste watervalle van Suid-Afrika. Dit kom in die Benede-Oranjerivier voor, omtrent 125&nbsp;km wes van Upington en 40&nbsp;km stroomaf van Kakamas.

Die Nederlandse ontdekkingsreisiger Hendrik Wikar het in 1778 vir die eerste keer die bestaan van die waterval opgeteken. Alhoewel die Engelse ontdekkingsreisiger George Thompson 1824 die waterval die naam ‘The Cataract of King George' gegee het, word dit vandag Augrabies genoem, wat afgelei is van die oorspronklike Namawoord.

Die hoofwaterval van die Augrabies is 93 m hoog, maar as die reeks stroomversnellings hoër op bygereken word, stort die water meer as 190 m na benede. Die reeks valle is geleë in 'n rotsskeur van 220 m diep, 150 m breed en minstens 12 km lank. Die water het deur die eeue heen maalgate in die graniet ingevreet. Sommige van die gate is 5 tot 10 m diep. Die kloof onderkant die waterval is 'n uitstekende voorbeeld van granietverwering en bied 'n groot verskeidenheid van interessante rotsformasies.

## Sien ook 
* Augrabies
* Augrabiesplatakkedis
* Augrabies Nasionale Park

## Galery 

Lêer:Augrabie, Waterfalls, South Africa.jpg|Die Augrabieswaterval.
Lêer:Augrabie 01.jpg|Die waterval in vloed.
Lêer:Augrabies Falls 1.JPG|Die waterval vanaf die besigtigingsplatform.
Lêer:Moon Rocks.jpg|Die "maanrotse" in die Augrabies Nasionale Park.
Lêer:Dassie.jpg|'n Dassie bak in die oggendson.
Lêer:Augrabies Falls 2.JPG|Voetpaadjies tussen die platforms.

## Verwysings 
## Bron 
* Wêreldspektrum, 1982, , volume 2, bl. 119,120
Buffelsbaai

**Buffelsbaai** is 'n strand en oord by Walkerpunt (*Walker Point*) naby Knysna, Wes-Kaap, Suid-Afrika. Die strand is bekend as 'n 'veilige' strand; daar is geen gevaarlike seestrome nie. Die naam het ontstaan as gevolg van die buffels wat in hul honderde daar gewei het. Die laaste een is in 1883 geskiet. Die Goukammarivier se monding is net so entjie wes van die strand. Die strand is net per pad vanaf die N2 nasionale pad bereikbaar. 

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Roerdalen

**Roerdalen** (Limburgs: *Roerdale*) is 'n munisipaliteit in die Nederlandse provinsie Limburg, wat grens aan die Duitse deelstaat Noordryn-Wesfale. Die munisipale gebied het sowat 21&nbsp;000 inwoners (2012) en 'n oppervlakte van 89&nbsp;km².

Die munisipaliteit Roerdalen is in 1991 gestig en in 2007 saamgevoeg met die munisipaliteit Ambt Montfort.

Deur die munisipale gebied vloei die Roer-rivier, 'n syrivier van die Maas. Aan die grens met Duitsland lê die nasionale park *De Meinweg*.

## Plekke 
Plekke in die munisipale gebied van Roerdalen:
Aan de Berg, Etsberg, Herkenbosch, Holst, Lerop, Melick, Montfort, Paarlo, Posterholt, Reutje, Sint Odiliënberg, Varst, Vlodrop, Vlodrop-Station en Zittard.

## Eksterne skakels 
*  Die amptelike webwerf van die munisipaliteit
Lotaringe

:*Hierdie artikel handel oor die voormalige Franse geweste *Lorraine*. Vir ander artikels oor Lorraine, sien Lorraine (dubbelsinnig).*

[300px|regs|duimnael|Steenbrug oor die [Mouzonrivier by Pompierre in die département Vosges]]
[300px|regs|duimnael|Die munisipaliteit [Landrecourt-Lempire in die département Meuse]]

**Lotaringe** of *Lotharinge* (Frans en Engels: *Lorraine*, Duits: *Lothringen*, Nederlands: *Lotharingen*) was een van die voormalige 27 Franse administratiewe geweste (Frans: *régions*) wat ingevolge die instelling van die geweste in 1956 opgerig is. Die gewes het sowat 2&nbsp;350&nbsp;000 inwoners (2008) en 'n oppervlakte van sowat 23&nbsp;500&nbsp;km² gehad. Die hoofstad was Metz.

## Geografie 
Die voormalige Noordoos-Franse région Lotaringe grens aan België, die Groothertogdom Luxemburg en die Duitse deelstate Rynland-Palts en Saarland.

Lotaringe het bestaan uit vier départemente:
* Meurthe-et-Moselle (hoofstad Nancy)
* Meuse (hoofstad Bar-le-Duc)
* Moselle (hoofstad Metz)
* Vosges (hoofstad Épinal)

Die Maas-, Moesel-, Saar- en Meurthe-riviere vloei deur die gewes. In die ooste lê die westelike deel van die Vogese-gebergte (départemente Moselle en Vosges). Die *Hohneck* op die grens met die gewes Elsas is met 1&nbsp;364 meter die hoogste berg van Lotaringe.

## Tale 
In die gewes is naas Frans ook Lorreins gepraat, met uitsondering van die noordelike deel aan die grens met Luxemburg waar Luxemburgs en aan die grens met Duitsland waar Lotharings Frankies en Ryn Frankies as omgangstaal gebruik is.

## Geskiedenis 
Vroeër het die volgende Lotaringiese gebiede bestaan:
* Koninkryk Lotaringe (843-928)
** Hertogdom Lotaringe (928-977)
*** Hertogdom Neder-Lotaringe (977-1190)
*** Hertogdom Opper-Lotaringe (977-1766)

## Sien ook 
* Elsas-Lotaringe

## Bronne 
* Franstalige en Nederlandstalige Wikipedias

## Eksterne skakels 
*  Die amptelike webwerf van die Gewestelike Raad van Lotaringe
Marico-Bosvelddam

Die **Marico-Bosvelddam ** is geleë in die Maricorivier, Noordwes, Suid-Afrika. Die dam het 'n bakmaat van 30 miljoen m3 agter 'n wal wat 1,5&nbsp;km lank en 30&nbsp;m hoog is. Die water word hoofsaaklik gebruik om koring en tabak onder besproeiing te verbou. Daar is 'n natuurreservaat by die dam.

## Eksterne skakel 
* Google-kaart van die Marico-Bosvelddam by Geonames.org (cc-by)

## Sien ook 
* Lys van grootste damme in Suid-Afrika

## Bron 
* Op Pad in Suid-Afrika. B.P.J. Erasmus 1995
Lisbonwaterval

[duimnael|regs|Die waterval in die [Lisbonrivier]]
Die **Lisbonwaterval** is in die Lissabon-skeur in Mpumalanga, Suid-Afrika net noord van Graskop op die R532-streeksroete. Die waterval is 94&nbsp;m hoog en vernoem na Lissabon, die hoofstad van Portugal. Die waterval is aan die Panoramaroete.

## Verwysings
Howickwaterval

duimnael|regs|180px|Die Howickwaterval in November 2009.

Die **Howickwaterval** is 'n waterval in die Umgenirivier, KwaZulu-Natal, Suid-Afrika. Dit is 111&nbsp;m hoog.

## Natuurreservaat
Die terrein van 10 ha rondom die waterval is die eiendom van die plaaslike owerheid en is in 1951 tot natuurmonument verklaar. In hierdie reservaat is kolle met besondere plante, veral in die misgordel in die kloof onder die val. Hierdie inheemse bos is uniek  in die provinsie en daarom van belang om te bewaar. 

## Flora
Plante wat hier voorkom, is sikadeë en aalwyne tussen die wildevye, geelhout, witstinkhout, kiepersol, combretum (boswilg) en papierbasdoring.

## Fauna
Die bekendste diere in die reservaat is die blouduiker, kroonarend, reusevisvanger, gewone vleiloerie en die gewone boskraai. Endemiese visspesies is die Madagaskar-bontpaling en die skerptandbaber.

duimnael|links|180px|Die Howickwaterval.

## Verwysings
Oviston

**Oviston** is 'n dorpie geleë op die suidoostelike oewer van die Gariepdam, Oos-Kaap, Suid-Afrika. Die naam is 'n akroniem vir "**O**ranje-**Vis**-**ton**nel" omrede die waterinlaattoring vir die tonnel by Oviston gebou is. Die dorpie is in 1964  gebou om die mense te huisves wat by die bou van die tonnel betrokke was. Oviston is 8&nbsp;km noord van Venterstad.

Volgens die 2011-sensus het die dorp 'n bevolking van 636 gehad, waarvan 246 (38,7%) Blankes is.

## Verwysings
Echt-Susteren

**Echt-Susteren** (Limburgs: *Ech-Zöstere*) is 'n munisipaliteit in die Nederlandse provinsie Limburg, wat grens aan die Belgiese provinsie Limburg (die Maas-rivier vorm o.a. hier die grens met hierdie Vlaamse provinsie) en die Duitse deelstaat Noordryn-Wesfale. Die munisipale gebied het sowat 32&nbsp;000 inwoners (2019) en 'n oppervlakte van 105&nbsp;km². Echt-Susteren is in 2003 gestig en gevorm uit die munisipaliteite Echt en Susteren. Eersgenoemde is die administratiewe setel van die nuwe munisipaliteit.

## Plekke 
Plekke in die munisipale gebied van Echt-Susteren:
Aasterberg, Baakhoven, Berkelaar, Dieteren, Echt, Echterbosch, Gebroek, Illikhoven, Kokkelert, Koningsbosch, Maria-Hoop, Nieuwstadt, Oevereind, Ophoven, Oud Roosteren, Pey, Putbroek, Roosteren, Sint Joost, Slek, Spaanshuisken, Susteren en Visserweert.

## Eksterne skakels 
*  Die amptelike webwerf van die munisipaliteit
Mac-Macwaterval

duimnael|regs|300px|Die Mac-Macwaterval.

Die **Mac-Macwaterval** is in die Mac-Macrivier in Mpumalanga, Suid-Afrika, geleë. Die waterval is 65&nbsp;m hoog en welbekend omrede dit gedeeltelik vanaf die R532-streeksroete tussen Sabie en Graskop sigbaar is. 

Tans is daar twee valle langs mekaar, maar oorspronklik was dit slegs een waterval. Dit is in 1873 in twee geskeur deur die skietwerk van 'n delwer. 

## Verwysings
Beesel

**Beesel** (Limburgs: *Bezel*) is 'n dorp en munisipaliteit in die Nederlandse provinsie Limburg, wat grens aan die Maas-rivier en die Duitse deelstaat Noordryn-Wesfale. Die munisipale gebied het sowat 14&nbsp;000 inwoners (2012) en 'n oppervlakte van 29&nbsp;km². Reuver is die administratiewe setel van die munisipaliteit.

## Plekke 
Plekke in die munisipale gebied van Beesel:
Beesel (dorp), Bussereind, Meuleberg Markt, Mortel, Offenbeek, Reuver, Rijkel en Witteberg.

## Eksterne skakels 
*  Die amptelike webwerf van die munisipaliteit